**ΕΝΔΕΙΚΤΙΚΟ ΚΕΙΜΕΝΟ ΓΙΑ ΜΕΡΟΣ ΠΡΩΤΟ ΚΑΙ ΤΡΙΤΟ ΤΟΥ ΠΡΟΤΥΠΟΥ ΟΔΗΓΟΥ ΣΠΟΥΔΩΝ ΤΩΝ ΑΚΑΔΗΜΑΪΚΩΝ ΤΜΗΜΑΤΩΝ**

**Α. ΜΕΡΟΣ ΠΡΩΤΟ: ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΙΔΡΥΜΑ**

**Α1. Επωνυμία, διεύθυνση και** σ**τοιχεία επικοινωνίας**

**ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ (ΟΠΑ)**

Διεύθυνση: Πατησίων 76, T.K. 104 34, Αθήνα

Τηλεφωνικό Κέντρο: +30-210-8203911

Ιστοσελίδα: <https://www.aueb.gr>

e-mail: webmaster@aueb.gr

Facebook: <https://www.facebook.com/auebgreece>

Twitter: <https://twitter.com/aueb>

**Α.2 Ημερομηνίες ακαδημαϊκού έτους/εξαμήνων ή και ακαδημαϊκών περιόδων**

* **Χειμερινό Εξάμηνο:**
* **Διακοπές εορτών Χριστουγέννων:**
* **Περίοδος εξετάσεων μαθημάτων Χειμερινού Εξαμήνου:**
* **Εαρινό Εξάμηνο**:
* **Διακοπές εορτών Πάσχα:**
* **Περίοδος εξετάσεων μαθημάτων Εαρινού Εξαμήνου:**
* **Επίσημες Αργίες (βάσει ακαδημαϊκού ημερολογίου):**

**Α3. Ακαδημαϊκές Αρχές και Υπηρεσίες**

**ΠΡΥΤΑΝΙΚΕΣ ΑΡΧΕΣ**

Οι Πρυτανικές Αρχές του Πανεπιστημίου αποτελούνται από τον Πρύτανη και τους Αντιπρυτάνεις ως ακολούθως:

* **Πρύτανης**Καθηγητής Δημήτριος Μπουραντώνης
* **Αντιπρυτάνεις**

**Αντιπρύτανης Ακαδημαϊκών Υποθέσεων και Προσωπικού**Καθηγητής Βασίλειος Βασδέκης

* **Αντιπρύτανης Έρευνας και Δια Βίου Μάθησης**

Καθηγητής Γεώργιος Λεκάκος

* **Αντιπρύτανης Οικονομικού Προγραμματισμού και Υποδομών**

Καθηγητής Κωνσταντίνος Δράκος

* **Αντιπρύτανης Διεθνούς Συνεργασίας & Ανάπτυξης**
* Καθηγητής Βασίλειος Παπαδάκης

**ΣΧΟΛΗ ……..**

Κοσμήτορας:

**ΤΜΗΜΑ …**

Πρόεδρος: Καθηγητής

**ΠΛΗΡΟΦΟΡΙΕΣ ΕΠΙΚΟΙΝΩΝΙΑΣ**

Διεύθυνση:

Τηλέφωνο Γραμματείας: +30-210-82……………

Ηλ. Ταχυδρομείο Γραμματείας:……

Ιστοσελίδα: …….

**ΟΡΓΑΝΩΤΙΚΗ ΔΟΜΗ ΟΠΑ**

Η οργάνωση και η λειτουργία του Ιδρύματος διέπεται από την κείμενη νομοθεσία όπως ισχύει. Το Οικονομικό Πανεπιστήμιο Αθηνών υπάγεται στην εποπτεία του Υπουργείου Παιδείας, Θρησκευμάτων και Αθλητισμού. Τα όργανα διοίκησης των Α.Ε.Ι. σύμφωνα με τις κείμενες διατάξεις είναι

α) το Συμβούλιο Διοίκησης,

β) η Σύγκλητος,

γ) ο Πρύτανης,

δ) οι Αντιπρυτάνεις,

ε) ο Εκτελεστικός Διευθυντής.

Έως τη συγκρότηση του Συμβουλίου Διοίκησης ανά Α.Ε.Ι. και την ανάληψη των καθηκόντων του, οι αρμοδιότητές του ασκούνται από το Πρυτανικό Συμβούλιο του Α.Ε.Ι.

**ΑΚΑΔΗΜΑΪΚΗ ΔΙΑΡΘΡΩΣΗ ΟΠΑ**

Το Οικονομικό Πανεπιστήμιο Αθηνών διαρθρώνεται από ακαδημαϊκές μονάδες δύο (2) επιπέδων: α) τις Σχολές και β) τα Τμήματα

Η κάθε Σχολή διαρθρώνεται κατ’ ελάχιστο από δύο (2) Τμήματα, καλύπτει μια ενότητα συγγενών επιστημονικών περιοχών και εξασφαλίζει τη διεπιστημονική προσέγγιση στη διδασκαλία και την έρευνα μεταξύ των Τμημάτων της. Η Σχολή έχει ως αρμοδιότητα την εποπτεία και το συντονισμό της λειτουργίας των Τμημάτων και του εκπαιδευτικού και ερευνητικού έργου που παράγεται από αυτά, σύμφωνα με τον Εσωτερικό Κανονισμό Λειτουργίας.

Τα όργανα της Σχολής, σύμφωνα με τον Ν.4957/2022 (Α 141 ) όπως ισχύει είναι: α) ο Κοσμήτορας και β) η Κοσμητεία

Το Τμήμα αποτελεί τη θεμελιώδη ακαδημαϊκή μονάδα του Ιδρύματος και έχει ως στόχο την προαγωγή ενός συγκεκριμένου πεδίου της επιστήμης, της τεχνολογίας, των γραμμάτων και των τεχνών μέσω της εκπαίδευσης και της έρευνας. Το Τμήμα αποτελείται από το σύνολο των μελών Διδακτικού Ερευνητικού Προσωπικού (ΔΕΠ), των μελών του Ειδικού Εκπαιδευτικού Προσωπικού (ΕΕΠ), των μελών του Εργαστηριακού Διδακτικού Προσωπικού (ΕΔΙΠ) και των μελών του Ειδικού Τεχνικού Εργαστηριακού Προσωπικού (ΕΤΕΠ), που υπηρετούν σε αυτό.

Όργανα του Τμήματος σύμφωνα με τον Ν.4957/2022 (Α 141 ), όπως ισχύει, είναι: α) η Συνέλευση, β) το Διοικητικό Συμβούλιο, γ) ο Πρόεδρος και δ) ο Αντιπρόεδρος.

Το Οικονομικό Πανεπιστήμιο Αθηνών αποτελείται από **τρεις Σχολές** και **οκτώ Τμήματα**:

1. [**ΣΧΟΛΗ ΟΙΚΟΝΟΜΙΚΩΝ ΕΠΙΣΤΗΜΩΝ**](https://www.dept.aueb.gr/el/school_of_economics)**:**
* [Τμήμα Διεθνών και Ευρωπαϊκών Οικονομικών Σπουδών](https://www.dept.aueb.gr/deos)
* [Τμήμα Οικονομικής Επιστήμης.](https://www.dept.aueb.gr/econ)
1. [**ΣΧΟΛΗ ΔΙΟΙΚΗΣΗΣ ΕΠΙΧΕΙΡΗΣΕΩΝ**](https://www.dept.aueb.gr/el/school_of_business)**:**
* [Τμήμα Διοικητικής Επιστήμης και Τεχνολογίας](https://www.dept.aueb.gr/dmst)
* [Τμήμα Οργάνωσης και Διοίκησης Επιχειρήσεων](https://www.dept.aueb.gr/ode)
* [Τμήμα Λογιστικής και Χρηματοοικονομικής](https://www.dept.aueb.gr/loxri)
* [Τμήμα Μάρκετινγκ και Επικοινωνίας](https://www.dept.aueb.gr/mbc)
1. [**ΣΧΟΛΗ ΕΠΙΣΤΗΜΩΝ & ΤΕΧΝΟΛΟΓΙΑΣ ΤΗΣ ΠΛΗΡΟΦΟΡΙΑΣ**](https://www.dept.aueb.gr/el/school_of_informatics)**:**
* [Τμήμα Πληροφορικής](https://www.dept.aueb.gr/cs)
* [Τμήμα Στατιστικής](https://www.dept.aueb.gr/stat)

**ΤΟ** [**ΠΡΟΣΩΠΙΚΟ ΤΟΥ**](https://www.aueb.gr/el/content/%CE%BF%CF%81%CE%B3%CE%AC%CE%BD%CF%89%CF%83%CE%B7-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1-%CE%B4%CE%B9%CE%BF%CE%AF%CE%BA%CE%B7%CF%83%CE%B7#prosopiko) **ΠΑΝΕΠΙΣΤΗΜΙΟΥ**

Το προσωπικό του Πανεπιστημίου αποτελείται από τις ακόλουθες κατηγορίες:

* **ΔΙΔΑΚΤΙΚΟ ΠΡΟΣΩΠΙΚΟ:**
* Μέλη Δ.Ε.Π.: Διδακτικό και Ερευνητικό Προσωπικό
* Ομότιμοι Καθηγητές
* Επισκέπτες Καθηγητές
* Ειδικό Εκπαιδευτικό Προσωπικό (Ε.Ε.Π.)
* Εργαστηριακό Διδακτικό Προσωπικό (Ε.ΔΙ.Π)
* Ειδικό Τεχνικό Εργαστηριακό Προσωπικό (Ε.Τ.Ε.Π.)
* Επιστημονικοί Συνεργάτες
* Πανεπιστημιακοί Υπότροφοι
* Επιστημονικό Προσωπικό
* Συμβασιούχοι Διδάσκοντες
* Διδάσκοντες με απόσπαση
* **ΔΙΟΙΚΗΤΙΚΟ ΠΡΟΣΩΠΙΚΟ**

**ΟΙ ΥΠΗΡΕΣΙΕΣ**

Το Οικονομικό Πανεπιστήμιο Αθηνών παρέχει τόσο διοικητικές όσο και άλλες υπηρεσίες (σίτισης, στέγασης, βιβλιοθήκης, άθλησης κ.α) με στόχο την εξυπηρέτηση των φοιτητών του αλλά του υπόλοιπου ανθρώπινου δυναμικού. Περισσότερες πληροφορίες σχετικά με την οργάνωση και λειτουργία των παρεχόμενων υπηρεσιών του ιδρύματος μπορείτε να αναζητήσετε στην κεντρική ιστοσελίδα του ιδρύματος (<http://www.aueb.gr>).

**Α4. Γενική περιγραφή του Ιδρύματος**

Το Οικονομικό Πανεπιστήμιο Αθηνών (ΟΠΑ), ως Ανώτατο Εκπαιδευτικό Ίδρυμα, είναι Νομικό Πρόσωπο Δημοσίου Δικαίου και εποπτεύεται από το Υπουργείο Παιδείας, Θρησκευμάτων και Αθλητισμού.

Το ΟΠΑ είναι, κατά σειρά αρχαιότητας, το τρίτο Ανώτατο Εκπαιδευτικό Ίδρυμα της χώρας και το πρώτο στον χώρο των Οικονομικών Επιστημών και της Διοίκησης των Επιχειρήσεων. Στην πορεία προστέθηκαν τα επιστημονικά πεδία της Πληροφορικής και της Στατιστικής. Από το έτος ίδρυσής του το 1920 έως και σήμερα έχει πλούσια ιστορία σημαντικών επιστημονικών επιτευγμάτων, που χαρακτηρίζουν το σύγχρονο παρόν και προδιαγράφουν εξαιρετικές προοπτικές για το μέλλον.

Το Ίδρυμα, ως κέντρο αριστείας στην ακαδημαϊκή έρευνα και στη διδασκαλία, αξιολογείται ως ένα από τα κορυφαία πανεπιστήμια της χώρας μας και ένα από τα καλύτερα διεθνώς στα γνωστικά αντικείμενα που θεραπεύει. Η φήμη του αντανακλά από τη μια πλευρά, το υψηλό επίπεδο του επιστημονικού του προσωπικού, την ποιότητα του ερευνητικού και διδακτικού του έργου και τα σύγχρονα προγράμματα σπουδών, και από την άλλη την υψηλή επιστημονική κατάρτιση των αποφοίτων του που τους επιτρέπει να δραστηριοποιούνται επαγγελματικά με επιτυχία τόσο στην Ελλάδα όσο και στο εξωτερικό.

**Α5. Κατάλογος των προσφερόμενων προγραμμάτων σπουδών που οδηγούν στην απόκτηση ακαδημαϊκού τίτλου**

Αναλυτικές πληροφορίες για τα προγράμματα σπουδών παρέχονται στους οδηγούς σπουδών και τις ιστοσελίδες των τμημάτων.

**Α6. Διαδικασίες εισαγωγής/εγγραφής**

Η εισαγωγή στο τμήμα γίνεται μέσω πανελλαδικών εξετάσεων. Η εγγραφή των επιτυχόντων των Πανελλαδικών Εξετάσεων, στις Σχολές και τα Τμήματα της Τριτοβάθμιας Εκπαίδευσης και κατ’ επέκταση στο ΟΠΑ, πραγματοποιείται κάθε Σεπτέμβριο μέσω του συστήματος της υποχρεωτικής ηλεκτρονικής εγγραφής, σύμφωνα με τις οδηγίες του Υπουργείου Παιδείας, Θρησκευμάτων και Αθλητισμού.

**Α7. Βασικοί Κανονισμοί του Ιδρύματος (συμπεριλαμβανομένων των διαδικασιών ακαδημαϊκής αναγνώρισης)**

Στους βασικούς κανονισμούς του Ιδρύματος περιλαμβάνονται ενδεικτικά :

* [Εσωτερικός Κανονισμός Λειτουργίας Ο.Π.Α.](https://www.aueb.gr/faculty_photos/EsotKanonismosOPA.pdf)
* [Κανονισμός Προγραμμάτων Μεταπτυχιακών και Διδακτορικών Σπουδών Ο.Π.Α.](https://www.aueb.gr/sites/default/files/aueb/6706FEKKanonismosProgrammatonMetaptixiakonDidaktorikonSpoudon.pdf)
* [Κανονισμός Λειτουργίας Μονάδας Εσωτερικού Ελέγχου](https://www.aueb.gr/sites/default/files/aueb/Monada-esoterikou_elegxou/%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82%20%CE%9B%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1%CF%82%20%CE%9C%CE%95%CE%95.pdf)
* [Πρότυπος Εσωτερικός Κανονισμός Λειτουργίας Πανεπιστημιακών Εργαστηρίων Ο.Π.Α.](https://www.aueb.gr/sites/default/files/aueb/12380%20FEKB%204626%20%2819%2007%202023%29%20KanonismosLeitourgiasPanepistimiakonErgastririon_14thSigl15-06-2023_0.pdf)
* [Εσωτερικός Κανονισμός Λειτουργίας του Κέντρου Επιμόρφωσης και Διά Βίου Μάθησης του Ο.Π.Α. και Οργανωτική Δομή των Υπηρεσιών του](https://diaviou.aueb.gr/images/KanonismosLeitourgias_KEDIBIM.pdf)
* [Κανονισμός Λειτουργίας Κέντρου Υποστήριξης Διδασκαλίας και Μάθησης του Ο.Π.Α](https://www.aueb.gr/sites/default/files/FEK-2022-Tefxos%20B-06272.pdf)
* [Κανονισμός Πρακτικής Άσκησης Ο.Π.Α.](https://www.aueb.gr/sites/default/files/13576-FEK%20B%204851%20%2802_08_2023%29%20KanonismosPraktikisAskisisOPA_15thSigl20-07-2023.pdf)
* [Κανονισμός Λειτουργίας Μονάδας Μεταφοράς Τεχνολογίας και Καινοτομίας Ο.Π.Α.](https://www.aueb.gr/sites/default/files/aueb/16259-FEK%20B%205634%2825.09.2023%29%20KanonismosMonadasMetaforasTexnologiasKainotomiasOPA_%2015thSing20-07-2023.pdf)
* [Κανονισμός Θερινών Προγραμμάτων Σπουδών Οικονομικού Πανεπιστημίου Αθηνών Ο.Π.Α.](https://www.aueb.gr/sites/default/files/aueb/FEK-2023-Tefxos%20B-01737-Kanonismos-Therinon-PS.pdf)

**Α8. Συντονιστής ECTS του Ιδρύματος**

Ο Συντονιστής ECTS του Ιδρύματος είναι ο εκάστοτε Πρόεδρος της Μονάδας Διασφάλισης Ποιότητας (ΜΟΔΙΠ), ο όποιος διασφαλίζει τη συμμόρφωση του Ιδρύματος με τις αρχές και τους κανόνες του ευρωπαϊκού συστήματος συσσώρευσης και μεταφοράς πιστωτικών μονάδων, επιβλέπει την τήρηση και εφαρμογή τους και είναι υπεύθυνος για την πλήρη αναγνώριση και μεταφορά των πιστωτικών μονάδων.

**Γ.ΜΕΡΟΣ ΤΡΙΤΟ: ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΟΥΣ ΦΟΙΤΗΤΕΣ**

**Γενικές Πληροφορίες για τους Φοιτητές**

Το Οικονομικό Πανεπιστήμιο Αθηνών δίνει έμφαση όχι μόνο στην παροχή εκπαίδευσης υψηλής ποιότητας, αλλά και στην παροχή υπηρεσιών υψηλού επιπέδου προς τους/τις φοιτητές/τριες.

**Γ1. Φοιτητική Λέσχη**

Με την έκδοση του ΠΔ 387/83 και του Νόμου 1404/83, ορίζεται η λειτουργία, οργάνωση, διοίκηση Φοιτητικών Λεσχών στα ΑΕΙ με σκοπό τη βελτίωση των βιοτικών συνθηκών των φοιτητών του Ιδρύματος, την ψυχαγωγία και την προαγωγή της κοινωνικής και πνευματικής τους μόρφωσης με διαδικασίες και πρωτοβουλίες συμμετοχής κοινωνικοποίησης.

Η εκπλήρωση του σκοπού αυτού επιδιώκεται με εξασφάλιση της απαραίτητης υλικοτεχνικής υποδομής για στέγαση, σίτιση, άθληση των φοιτητών, με τη λειτουργία εστιατορίου, κυλικείου, αναγνωστηρίου, βιβλιοθήκης, την οργάνωση διαλέξεων, συναυλιών, θεατρικών παραστάσεων και εκδρομών στο εσωτερικό και εξωτερικό, με την ανάπτυξη διεθνών φοιτητικών σχέσεων, τη διδασκαλία ξένων γλωσσών και πληροφορικής και της Νεοελληνικής ως ξένης γλώσσας για τους αλλοδαπούς και ομογενείς φοιτητές και με την παροχή κάθε άλλου μέσου και τρόπου.

Αναλυτικές πληροφορίες για: α) τη σίτιση και στέγαση, β) τις ξένες γλώσσες, γ) τις αθλητικές και πολιτιστικές δραστηριότητες και δ) τα επιδόματα και τις υποτροφίες, παρέχονται στην ιστοσελίδα της Φοιτητικής Λέσχης ([**https://lesxi.aueb.gr/**](https://lesxi.aueb.gr/)).

**Γ2. Ηλεκτρονικές Υπηρεσίες**

Σημαντικός αριθμός διαδικασιών, που συνδέονται τόσο με τη φοίτηση όσο και με τη φοιτητική μέριμνα, πραγματοποιούνται με ηλεκτρονικά μέσα από εφαρμογές του Πανεπιστημίου ή του Υπουργείου Παιδείας, Θρησκευμάτων και Αθλητισμού. Οι εφαρμογές είναι προσβάσιμες με τους ίδιους κωδικούς (username & password) και περιγράφονται παρακάτω:

* **Ηλεκτρονικός Ταχυδρομείο (e-mail)**:

Όλοι οι φοιτητές αποκτούν λογαριασμό ηλεκτρονικού ταχυδρομείου (e-mail) της μορφής «*username@aueb.gr»*. Η πρόσβαση στο e-mail γίνεται με το *«username/password»* του ακαδημαϊκού τους λογαριασμού. Αναλυτικές οδηγίες για τη χρήση της υπηρεσίας Webmail παρέχονται στη διεύθυνση: [**https://www.aueb.gr/el/content/webmail-manual**](https://www.aueb.gr/el/content/webmail-manual)

* **Φοιτητολόγιο (e-Γραμματεία)**

Η εφαρμογή [**Ηλεκτρονική Γραμματεία**](https://e-grammateia.aueb.gr/) είναι το πληροφοριακό σύστημα μέσα από το οποίο οι φοιτήτριες και οι φοιτητές έχουν τη δυνατότητα να εξυπηρετούνται από τη Γραμματεία του Τμήματος μέσω web.

* **Πλατφόρμα Τηλεκπαίδευσης (eCLASS)**

Η πλατφόρμα Open eClass είναι ένα ολοκληρωμένο Σύστημα Διαχείρισης Ηλεκτρονικών Μαθημάτων και αποτελεί την πρόταση του Ακαδημαϊκού Διαδικτύου (GUnet) για την υποστήριξη Υπηρεσιών Ασύγχρονης Τηλεκπαίδευσης.

Οδηγίες χρήσης παρέχονται στη διεύθυνση: [**https://eclass.aueb.gr/info/manual.php**](https://eclass.aueb.gr/info/manual.php)

* **Ασύρματο δίκτυο στο Πανεπιστήμιο (WiFi)**

Χρησιμοποιώντας τους προσωπικούς κωδικούς τους, οι φοιτητές/τριες έχουν πρόσβαση σε ασύρματο δίκτυο σε όλους του χώρους του Οικονομικού Πανεπιστημίου Αθηνών. Περισσότερες πληροφορίες μπορείτε να βρείτε στο παρακάτω σύνδεσμο: [**Οδηγίες για WiFi**](https://www.aueb.gr/el/content/WiFi)

* **Εικονικό Ιδιωτικό Δίκτυο (VPN)**

Αν επιθυμείτε να χρησιμοποιήσετε υπηρεσίες, όπως οι πηγές βιβλίων/περιοδικών της βιβλιοθήκης του ΟΠΑ, πρέπει να συνδέσετε τον υπολογιστή σας στην υπηρεσία VPN του ΟΠΑ.

Οδηγίες μπορείτε να βρείτε στο σύνδεσμο: [**https://www.aueb.gr/content/vpn-service**](https://www.aueb.gr/content/vpn-service)

* **Πρόγραμμα «ΕΥΔΟΞΟΣ»**

Χρησιμοποιώντας τους προσωπικούς κωδικούς τους, οι φοιτητές/τριες έχουν πρόσβαση στο σύστημα «Εύδοξος», το οποίο αφορά στην αυτοματοποίηση της επιλογής και διανομής των συγγραμμάτων των μαθημάτων για όλα τα ΑΕΙ. Μέσω της [**Ηλεκτρονικής Υπηρεσίας Ολοκληρωμένης Διαχείρισης Συγγραμμάτων και Λοιπών Βοηθημάτων (Εύδοξος)**](http://eudoxus.gr/), οι φοιτητές/τριες μπορούν να επιλέγουν το σύγγραμμα που επιθυμούν σε κάθε μάθημα και να ενημερώνονται για τον τόπο και χρόνο παραλαβής του.

* **Επικοινωνία – Ενημέρωση – Σύνδεση με την Κοινότητα του ΟΠΑ**

Στα επίσημα κανάλια του ΟΠΑ, που θα βρείτε στη σελίδα: <https://www.aueb.gr/el/content/social-media-aueb>, ενημερωθείτε για τα νέα και τις δράσεις του Πανεπιστημίου και επικοινωνήστε με την Κοινότητα.

Tο *«AUEB Cast»*, περιλαμβάνει «webcasts» και «podcasts», με περιεχόμενο που ενδιαφέρει την πανεπιστημιακή κοινότητα αλλά και το ευρύ κοινό, όπως: θέματα επιχειρηματικότητας, καινοτομίας, τεχνολογίας, και κοινωνικής ευθύνης. Μπορείτε να βρείτε τις εκπομπές στη σελίδα: <https://www.aueb.gr/el/content/aueb-cast>.

Το ΟΠΑ πρωτοπορεί με τη «*3D Εφαρμογή Εικονικής Περιήγησης (Virtual Walkthrough)*» που προσφέρει μοναδική εμπειρία ξενάγησης στους χώρους του Πανεπιστημίου, βελτιώνοντας την προσβασιμότητα. Δείτε το «Virtual Walkthrough» στη σελίδα: <https://www.aueb.gr/el/content/egkatastaseis>.

Στη σελίδα <https://www.aueb.gr/el/opanews> μπορείτε να βρείτε την εφημερίδα «*ΟΠΑ News*», που κυκλοφορεί τακτικά με το «Βήμα της Κυριακής» και περιλαμβάνει ειδικά αφιερώματα και άρθρα σε σύγχρονα και ενδιαφέροντα θέματα.

* **Εφαρμογή “myAUEB”**

Η εφαρμογή προπτυχιακών σπουδών, που συνδέεται με τα πληροφοριακά συστήματα του Πανεπιστημίου και με εξωτερικά πληροφοριακά συστήματα, παρέχει στο/η φοιτητή/τρια πληροφόρηση για ένα ευρώ φάσμα υπηρεσιών και δυνατοτήτων, όπως: ψηφιακή επικοινωνία με τη γραμματεία του Τμήματος για την αποστολή αιτημάτων, σύνδεση με e-class και e-Γραμματεία, σύνδεση με Social Media του ΟΠΑ κτλ. Περισσότερες πληροφορίες μπορείτε να βρείτε στο σύνδεσμο: <https://www.myauebapp.gr/>

**Γ3. Ιατρικές Υπηρεσίες, Ασφάλιση/Υγειονομική Περίθαλψη**

Οι προπτυχιακοί, μεταπτυχιακοί φοιτητές, καθώς και οι υποψήφιοι διδάκτορες του Πανεπιστημίου, που δεν έχουν άλλη ιατροφαρμακευτική και νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.). Στο Πανεπιστήμιο λειτουργεί και η υπηρεσία Συμβούλου Ψυχικής Υγείας, όπου απασχολείται ιατρός ειδικευμένη στη ψυχοδυναμική αντιμετώπιση των θεμάτων ψυχικής υγείας (<https://www.aueb.gr/el/content/ypiresia-symvoulou-psyhikis-ygeias>). Περισσότερες πληροφορίες μπορείτε να βρείτε στην ιστοσελίδα <https://www.aueb.gr/el/content/medicalservices>.

**Γ4. Υπηρεσίες για Φοιτητές με Ειδικές Ανάγκες**

Το Ίδρυμα μεριμνά για την διευκόλυνση των φοιτητών/τριών με ειδικές ανάγκες, μέσω του σχεδιασμού, της υλοποίησης και της εφαρμογής προσαρμογών στο περιβάλλον, για την πρόσβαση στις πανεπιστημιακές κτιριακές εγκαταστάσεις. Ειδικότερα, στο κεντρικό κτίριο υπάρχουν ειδικά διαμορφωμένα ανυψωτικά μηχανήματα, ράμπες καθώς και ανελκυστήρες. Επίσης υπάρχουν ειδικοί κανονισμοί διεξαγωγής εξετάσεων για φοιτητές με ειδικές ανάγκες.

Στο Οικονομικό Πανεπιστήμιο Αθηνών έχει συσταθεί Επιτροπή Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες. Η Επιτροπή αποτελεί συμβουλευτικό όργανο και έχει ως αποστολή την υποβολή εισηγήσεων στα αρμόδια όργανα για τη χάραξη και την εφαρμογή της πολιτικής ισότιμης πρόσβασης των ατόμων με αναπηρία και ατόμων με ειδικές εκπαιδευτικές ανάγκες.

Επιπλέον, το Πανεπιστήμιο διαθέτει ειδικό όχημα, το οποίο θα εξυπηρετεί τις καθημερινές ανάγκες φοιτητών/τριών που αντιμετωπίζουν δυσκολίες μετακίνησης, παραλαμβάνοντάς τους από το χώρο διαμονή τους και μεταφέρνοντάς τους στις εγκαταστάσεις του ΟΠΑ προκειμένου να παρακολουθούν δια ζώσης τις διαλέξεις στα αμφιθέατρα, όπως οι υπόλοιπες συμφοιτητές/τριές τους. Η πρωτοπόρα αυτή ενέργεια αναμένεται να προσφερθεί από το νέο ακαδημαϊκό έτος, δηλαδή από τον Σεπτέμβριο του 2024.

Παράλληλα, μέσω των υπηρεσιών της Βιβλιοθήκης του ΟΠΑ, παρέχεται στους φοιτητές με εντυπο-αναπηρία η δυνατότητα ηλεκτρονικής πρόσβασης στην προτεινόμενη ελληνική βιβλιογραφία των μαθημάτων που διδάσκονται στο Πανεπιστήμιο. Στα πλαίσια αυτά έχει αναπτυχθεί από το Σύνδεσμο Ελληνικών Ακαδημαϊκών Βιβλιοθηκών (Σ.Ε.Α.Β.) πολυτροπική ηλεκτρονική βιβλιοθήκη με την ονομασία [**AMELib**](http://amelib.seab.gr/). Περισσότερες πληροφορίες παρέχονται στην ιστοσελίδα: [https://www.aueb.gr/el/lib/content/αμεα-άτομα-με-ιδιαίτερες-ανάγκες](https://www.aueb.gr/el/lib/content/%CE%B1%CE%BC%CE%B5%CE%B1-%CE%AC%CF%84%CE%BF%CE%BC%CE%B1-%CE%BC%CE%B5-%CE%B9%CE%B4%CE%B9%CE%B1%CE%AF%CF%84%CE%B5%CF%81%CE%B5%CF%82-%CE%B1%CE%BD%CE%AC%CE%B3%CE%BA%CE%B5%CF%82).

**Γ5. Καθηγητής-Σύμβουλος ή Σύμβουλος Σπουδών**

Σε κάθε Τμήμα ορίζεται Καθηγητής-Σύμβουλος, διορισμένος από τη Συνέλευση του Τμήματος, με αρμοδιότητα να κατευθύνει και να συμβουλεύει τους φοιτητές σχετικά με τις σπουδές τους. Οι Καθηγητές – Σύμβουλοι (μέλη ΔΕΠ και ΕΔΙΠ) δέχονται τους φοιτητές για απορίες και συμβουλές αναφορικά με την εκπαιδευτική διαδικασία σε μέρες και ώρες που ανακοινώνονται έξω από το γραφείο του Καθηγητή-Σύμβουλου.

**Γ6. Σπουδαστήρια - Αναγνωστήρια – Βιβλιοθήκες**

Στο κεντρικό κτίριο λειτουργεί Βιβλιοθήκη και Κέντρο Πληροφόρησης (ΒΚΠ) για την εξυπηρέτηση όλων των μελών της πανεπιστημιακής κοινότητας. Η ΒΚΠ συμμετέχει στο Σύνδεσμο Ελληνικών Ακαδημαϊκών Βιβλιοθηκών (Heal-LINK) και στο Δίκτυο Συνεργασίας Οικονομικών Βιβλιοθηκών (ΔΙ.Ο.ΒΙ.) Επίσης λειτουργούν τρία Κέντρα Τεκμηρίωσης (ΚΕΤ, ΟΟΣΑ, ΠΟΤ).

Η Βιβλιοθήκη και Κέντρο Πληροφόρησης συμβάλλει καθοριστικά τόσο στην κάλυψη των αναγκών για την επιστημονική πληροφόρηση της πανεπιστημιακής κοινότητας όσο και στην υποστήριξη του διδακτικού και ερευνητικού έργου, παρέχοντας πρόσβαση:

* στην έντυπη συλλογή βιβλίων και επιστημονικών περιοδικών,
* στα συγγράμματα που διδάσκονται στα μαθήματα,
* στη συλλογή ηλεκτρονικών επιστημονικών περιοδικών και βιβλίων,
* στις μεταπτυχιακές εργασίες και διδακτορικές διατριβές που εκπονούνται στο ΟΠΑ και κατατίθενται σε ψηφιακή μορφή στο ιδρυματικό αποθετήριο ΠΥΞΙΔΑ,
* σε κλαδικές μελέτες,
* στις στατιστικές σειρές από εθνικούς και διεθνείς οργανισμούς,
* σε οπτικοακουστικό υλικό,
* πληροφοριακό υλικό (εγκυκλοπαίδειες, λεξικά),
* σε βάσεις δεδομένων στα θέματα που καλλιεργεί το Πανεπιστήμιο,
* σε έντυπες συλλογές άλλων ακαδημαϊκών βιβλιοθηκών.

Η Βιβλιοθήκη είναι δανειστική για τα μέλη της, σε όλες τις έντυπες συλλογές της, εκτός των συλλογών των περιοδικών και των στατιστικών σειρών, σύμφωνα με τον εσωτερικό κανονισμό λειτουργίας της. Η ΒΚΠ του ΟΠΑ διαθέτει αναγνωστήριο, σταθμούς εργασίας Η/Υ για τους επισκέπτες, φωτοτυπικά και εκτυπωτικά μηχανήματα, ενώ παρέχει τη δυνατότητα διαδανεισμού βιβλίων και άρθρων περιοδικών από άλλες ακαδημαϊκές βιβλιοθήκες που αποτελούν μέλη των δικτύων στα οποία συμμετέχει. Περισσότερες πληροφορίες μπορείτε να βρείτε στην ιστοσελίδα της Βιβλιοθήκης (<https://www.aueb.gr/el/library>).

**Γ7. Μονάδα Υποστήριξης Φοιτητών/τριών**

Στη Μονάδα λειτουργούν τα ακόλουθα γραφεία:

α) Πρακτικής Άσκησης και Διασύνδεσης, το οποίο απευθύνεται στους φοιτητές/τριες και αποφοίτους των προπτυχιακών και μεταπτυχιακών προγραμμάτων σπουδών του Ιδρύματος.

β) Υποστήριξης Αλλοδαπών Φοιτητών/τριών και Κινητικότητας, που απευθύνεται στους αλλοδαπούς φοιτητές/τριες που εγγράφονται σε προγράμματα σπουδών πρώτου, δεύτερου και τρίτου κύκλου και στους φοιτητές/τριες που ενδιαφέρονται να συμμετάσχουν σε προγράμματα κινητικότητας.

**Γ8. Μονάδα Μεταφοράς Τεχνολογίας και Καινοτομίας**

Διακριτικός τίτλος της μονάδας είναι «Κέντρο Επιχειρηματικότητας, Καινοτομίας και Μεταφοράς Τεχνολογίας» (<https://acein.aueb.gr/>). Στη μονάδα λειτουργούν:

α) Το Γραφείο Μεταφοράς Τεχνολογίας και

β) Η Θερμοκοιτίδα.

Αντικείμενο της Μονάδας Μεταφοράς Τεχνολογίας και Καινοτομίας είναι η ενίσχυση της ερευνητικής ικανότητας του Ιδρύματος, η διασύνδεσή του με τη βιομηχανία, η μεταφορά της γνώσης που παράγεται προς την κοινωνία και η καλλιέργεια της ιδέας της επιχειρηματικότητας εντός της ακαδημαϊκής κοινότητας.

Οι γενικές αρμοδιότητες της μονάδας, ως προς τους φοιτητές/τριες του Πανεπιστημίου, είναι:

α) η εκπαίδευση των φοιτητών/τριών σε θέματα μεταφοράς τεχνολογίας, επιχειρηματικότητας και ανάπτυξης των ερευνητικών αποτελεσμάτων με σκοπό την εμπορική τους αξιοποίηση.

β) η παροχή εξειδικευμένων συμβουλευτικών υπηρεσιών προς τους φοιτητές/τριες του Ιδρύματος σε θέματα που άπτονται των αρμοδιοτήτων της μονάδας.

γ) η ανάπτυξη δεξιοτήτων των φοιτητών/τριών στην επιχειρηματικότητα μέσω διαγωνισμών, εξειδικευμένων σεμιναρίων, θερινού σχολείου επιχειρηματικότητας κλπ.

δ) η υποστήριξη της διαδικασίας δημιουργίας επιχειρηματικών ομάδων και της ίδρυσης / ανάπτυξης νεοφυών επιχειρήσεων, που αξιοποιούν αναδυόμενες επιχειρηματικές ευκαιρίες και ιδρύονται από φοιτητές/τριες ή αποφοίτους του ΟΠΑ, καθώς και η υποστήριξη της διαδικασίας ένταξής του στο Εθνικό Μητρώο Νεοφυών Επιχειρήσεων της ομώνυμης Ανώνυμης Εταιρείας (ΑΕ).

**Γ9. Φοιτητικοί Σύλλογοι**

Στην πανεπιστημιακή κοινότητα του ΟΠΑ δραστηριοποιούνται και αναπτύσσονται διάφορες Οργανώσεις και Σύλλογοι φοιτητών: [https://www.aueb.gr/el/content/σύλλογοι-φοιτητών](https://www.aueb.gr/el/content/%CF%83%CF%8D%CE%BB%CE%BB%CE%BF%CE%B3%CE%BF%CE%B9-%CF%86%CE%BF%CE%B9%CF%84%CE%B7%CF%84%CF%8E%CE%BD).

**Γ10. Δίκτυο Αποφοίτων**

Τηρώντας μια μακρά παράδοση στην ανάδειξη κορυφαίων στελεχών στην οικονομική, κοινωνική και πολιτική ζωή της χώρας, το ΟΠΑ είναι περήφανο για το γεγονός ότι χιλιάδες απόφοιτοί του κατέχουν ηγετικές θέσεις σε πανεπιστήμια της χώρας και του εξωτερικού, σε διεθνή ερευνητικά ινστιτούτα και οργανισμούς και σε μεγάλες εταιρείες του δημοσίου και ιδιωτικού τομέα. Κατανοώντας τη σημασία της ανάπτυξης και ενίσχυσης του δεσμού με τους αποφοίτους του, το ΟΠΑ δημιούργησε το Δίκτυο Αποφοίτων του, μία πλατφόρμα <https://alumni.aueb.gr/> στην οποία μπορούν να εγγραφούν όλοι οι απόφοιτοι του Πανεπιστημίου. Οι κύριοι στόχοι του Δικτύου είναι η επανασύνδεση των αποφοίτων με τους συναδέλφους και πρώην συμφοιτητές/τριες τους, και η διαρκής ενημέρωσή τους για όλες τις δραστηριότητες, τις υπηρεσίες και τις εκδηλώσεις που τους αφορούν.

Επιπλέον πληροφορίες για Οργανώσεις και Συλλόγους αποφοίτων παρέχονται στην ιστοσελίδα: [https://www.aueb.gr/el/content/οργανώσεις-και-σύλλογοι-φοιτητών-και-αποφοίτων](https://www.aueb.gr/el/content/%CE%BF%CF%81%CE%B3%CE%B1%CE%BD%CF%8E%CF%83%CE%B5%CE%B9%CF%82-%CE%BA%CE%B1%CE%B9-%CF%83%CF%8D%CE%BB%CE%BB%CE%BF%CE%B3%CE%BF%CE%B9-%CF%86%CE%BF%CE%B9%CF%84%CE%B7%CF%84%CF%8E%CE%BD-%CE%BA%CE%B1%CE%B9-%CE%B1%CF%80%CE%BF%CF%86%CE%BF%CE%AF%CF%84%CF%89%CE%BD).

**Γ11. Πρόγραμμα Εθελοντισμού**

Στο πλαίσιο της στρατηγικής του ΟΠΑ για την Κοινωνική Προσφορά, ξεκίνησε το Πρόγραμμα Εθελοντισμού “AUEB Volunteers”. Σκοπός του Προγράμματος είναι να δημιουργηθεί μια κουλτούρα ως προς τον εθελοντισμό αφενός ως μια σημαντική μαθησιακή εμπειρία και αφετέρου ως μια υποχρέωση κάθε υπεύθυνου πολίτη. Ο στόχος του “AUEB Volunteers” προσεγγίζεται με: (α) εθελοντικές δράσεις με ή χωρίς την συνεργασία ΜΚΟ, (β) δράσεις ενημέρωσης και ευαισθητοποίησης γύρω από τον εθελοντισμό, την κοινωνά των πολιτών αλλά και συγκεκριμένα κοινωνικά προβλήματα, (γ) δράσεις βελτίωσης των υποδομών και υπηρεσιών του Πανεπιστημίου (<https://www.aueb.gr/el/volunteers>).

**Γ12. Μονάδα Διασφάλισης Ποιότητας**

Το ΟΠΑ εφαρμόζει πολιτική διασφάλισης ποιότητας με σκοπό τη συνεχή βελτίωση της ποιότητας των προγραμμάτων σπουδών, της ερευνητικής δραστηριότητας και των διοικητικών υπηρεσιών του Ιδρύματος, με στόχο την αναβάθμιση του ακαδημαϊκού και διοικητικού έργου και της γενικότερης λειτουργίας του.

Στο ΟΠΑ λειτουργεί η Μονάδα Διασφάλισης Ποιότητας (ΜΟΔΙΠ) η οποία συντονίζει και υποστηρίζει τις διαδικασίες αξιολόγησης. Ειδικότερα, η διασφάλιση ποιότητας της εκπαιδευτικής δραστηριότητας επιτυγχάνεται με τη χρήση ερωτηματολογίων για την αξιολόγηση: α) του μαθήματος / διδασκαλίας των προπτυχιακών και μεταπτυχιακών προγραμμάτων σπουδών, β) των εκπαιδευτικών εργαστηρίων του Ιδρύματος, γ) της έρευνας τελειοφοίτων των προπτυχιακών προγραμμάτων σπουδών, δ) της έρευνας πρωτοετών φοιτητών/τριών, τα οποία συμπληρώνονται από τους φοιτητές/τριες. (<https://www.aueb.gr/el/modip>).

**Γ13. Κέντρο Επιμόρφωσης και Διά Βίου Μάθησης**

Το Κέντρο Επιμόρφωσης και Διά Βίου Μάθησης (ΚΕΔΙΒΙΜ/ΟΠΑ) αποτελεί μονάδα του ΟΠΑ που εξασφαλίζει τον συντονισμό και τη διεπιστημονική συνεργασία στην ανάπτυξη προγραμμάτων επιμόρφωσης, συνεχιζόμενης εκπαίδευσης, κατάρτισης και εν γένει Διά Βίου μάθησης, τα οποία συμπληρώνουν, εκσυγχρονίζουν ή/και αναβαθμίζουν γνώσεις, ικανότητες και δεξιότητες, οι οποίες αποκτήθηκαν από τα συστήματα τυπικής εκπαίδευσης, επαγγελματικής εκπαίδευσης και αρχικής επαγγελματικής κατάρτισης ή από επαγγελματική εμπειρία, διευκολύνοντας την ένταξη ή επανένταξη στην αγορά εργασίας, τη διασφάλιση της εργασίας και την επαγγελματική και προσωπική ανάπτυξη (<https://www.aueb.gr/el/content/dia-vioy-mathisi-kedivim-opa>).

**Γ14. Υποβολή Παραπόνων και Ενστάσεων**

Με σκοπό τη συνεχή βελτίωση της ποιότητας των προσφερόμενων εκπαιδευτικών και διοικητικών υπηρεσιών του Πανεπιστημίου, διατίθεται η διαδικασία διαχείρισης των παραπόνων και ενστάσεων φοιτητών/τριών με στόχο να εξασφαλίζεται η άμεση και ολιστική διεκπεραίωσή τους με γνώμονα την αποτελεσματικότητα και εμπιστευτικότητα.

Μπορείτε να βρείτε τη φόρμα υποβολής παραπόνων και ενστάσεων στο σύνδεσμο: <https://www.aueb.gr/el/complaints-form>

**Γ15. Ισότητα των Φύλων**

Η προώθηση της Ισότητας των Φύλων σε όλα τα επίπεδα λειτουργίας και όλες τις πτυχές της ακαδημαϊκής ζωής του ΟΠΑ αποτελεί σημαντική διάσταση της Κοινωνικής Ευθύνης του Πανεπιστημίου. Οι δράσεις και οι δομές για την Ισότητα των Φύλων που διαθέτει το ΟΠΑ στοχεύουν στην ενημέρωση και ευαισθητοποίηση της ακαδημαϊκής του κοινότητας για την εξέχουσα σημασία της και στην πλήρη ενσωμάτωση της Ισότητας των Φύλων στις λειτουργίες του Πανεπιστημίου. Μέσω αυτών των δομών και δράσεων, το ΟΠΑ επιδιώκει την πλήρη εμπέδωση κουλτούρας ισότητας και ισοτιμίας στο Ίδρυμα (<https://isotita.aueb.gr/>).